Diskussion:Trold, der vejrer kristenblod

message: Jeg sendte en mail til Ny Carlsberg Glyptoteket og spurgte til skulpturen, og fik disse informationer tilbage.

message: Hvis kunstneren først er død i 1941, kan vi vel ikke afbilde skulpturen endnu? --C960657 16. jun 2006 kl. 22:25 (CEST)
replies: text: Jeg har indtil nu været af den opfattelse, at en to-dimensionel gengivelse af et tre-dimensionelt værk ikke var i konflikt med ophavsretten til det tre-dimensionelle værk, men jeg kan nu ved lidt søgning på nettet se, at det vist ikke holder. Det er kun i forbindelse med bygninger, det gælder. Det betyder vist også, at jeg har lagt et par billeder op på Commons, som er tvivlsomme. --Heelgrasper 16. jun 2006 kl. 23:03 (CEST) Tilføjelse: Det var vist ikke så galt med mine egne billeder på Commons, som jeg lige troede, men hvis det er korrekt, at fotografier af skulpturer er bundet af ophavsretten til skulpturen, så har vi også et problem med fx billedet af Den lille Havfrue. Det ville nok være en god idé, hvis nogen med rigtig godt styr på ophavsretten tilføjede lidt om emnet nogle centrale, relevante steder. --Heelgrasper 16. jun 2006 kl. 23:35 (CEST)

text: Jeg må indrømme at jeg ikke har styr på juraen her. Hvis det er et copyrightbrud, må billedet jo fjernes igen. Kan nogen give en vejledning her? Jeg kunne f.eks. også have brugt et billede af Jesuskirken med skulpturen i en mindre dominerende position i billedet. Ville det ændre på noget?--Mikael V 17. jun 2006 kl. 00:13 (CEST)
replies: text: :Hele Ophavsretsloven findes her: Kulturministeriet: Ophavsretsloven - den er lang som et ondt år, men burde indeholde juraen - apw 17. jun 2006 kl. 00:21 (CEST)
replies: text: ::Tak for henvisningen. Jeg er nu forvirret på et dybere niveau :-) §24, stk 2-3 virker som om de kunne have virkning her, men jeg kan ikke finde ud af om de kun gælder for salgskataloger, som i stk 1, eller hvad? Grundkonklusionen er nok at almindelige mennesker ikke vil kunne finde ud af spidsfindighederne i det her, og derfor ikke vil være kvalificerede til at lægge billeder op.--Mikael V 17. jun 2006 kl. 00:56 (CEST)
replies: text: :::§ 24, stk. 2 siger: Kunstværker må afbildes, når de er varigt anbragt på eller ved en for almenheden tilgængelig plads eller vej. Bestemmelsen i 1. pkt. finder ikke anvendelse, såfremt kunstværket er hovedmotivet og gengivelsen udnyttes erhvervsmæssigt. Som jeg læser dette, er det ikke i sig selv ulovligt at bruge billedet her på Wikipedia. Problemet er, at man her på bjerget har vedtaget, at billeder på den danske Wikipedia skal være frigivet under GFDL-licensen. Denne tillader, at enhver kan bruge indholdet, herunder altså også erhvervsmæssigt, og en sådan udnyttelse vil ikke være i strid med GFDL men med dansk lov om ophavsret. M.a.o. kan man ikke frigivet et billede af en beskyttet skulptur under GFDL. Jeg er dog ikke ekspert i hverken ophavsret eller GFDL, så dette er kun en lægmandsbetragtning. Mht. statuen af Den lille havfrue er det dog velkendt, at man ikke må bruge fotografier af denne i kommerciel sammenhæng uden tilladelse fra kunstnerens arvinger.--C960657 17. jun 2006 kl. 02:32 (CEST)
replies: text: ::::Dette billede er vel en fuldkommen parallel til et billede af Den lille havfrue. I har overbevist mig om at jeg ikke kan frigive billedet under en licens der ikke tillader kommerciel brug, så jeg har fjernet billedet og bedt om at det slettes på commons.--Mikael V 17. jun 2006 kl. 23:26 (CEST)
replies: text: :::::Rettighederne til skulpturen udløber 1. januar 2011, hvor 70 år er forløbet efter udgangen af kunstnerens dødsår (1941). Derefter kan I bruge billeder af skulpturen til, hvad der passer jer. mvh Bilindustrien [ disk + bidrag + e-mail ] 17. jul 2009, 01:23 (CEST)
replies: text: ::::::Lige en korrektion: det er 1. januar 2012, at vi kan bruge trolden. En udmærket case for anvendelsen af Hjælp:Danske kunstnere, der er døde for mere end 70 år siden... --Palnatoke 29. apr 2011, 12:15 (CEST)
replies: text: :::::::Jeg har nu lagt et billede på artiklen, oprettet en kategori på commons og lagt de billeder der allerede var på commons i den kategori. --Kim Bach (diskussion) 20. apr 2014, 19:33 (CEST).
thread_title:  Ophavsret 

message: De følgende billeder er blevet slettet fra Commons eller er blevet indstillet til sletning. Hvis billederne er slettet, skal de fjernes fra artiklen. Deltag eventuelt i diskussionen på Commons. Denne besked blev genereret automatisk af CommonsTicker.
*   
-- CommonsTicker 1. jun 2008, 20:19 (CEST)
thread_title:  Billedadvarsel